**Gyógyulás (2) Dr. Sandra Kennedy – A GYÓGYULÁS MÁR A TIÉD!**

***SID:*** *Helló. Sid Roth vagyok. Üdvözöllek világomban, ahol természetes a természetfeletti! Egy olyan idő jön el a történelemben, amikor a csodák úgy pattogzanak ki, mint a pattogatott kukorica. Éppen összejövetelt tartottam az egyik héten, amikor egy férfi előrejött és azt mondta: „Egy fém volt a bokámban, és amikor azt mondtad, hogy tegyünk egy ugrást a hitünkben, akkor a fém csonttá alakult át és a fájdalom is eltűnt.” De van egy csodálatos kérdésem. Csodálatos, hogy ő megkapta a csodáját és a következő vendégemnek is volt egy fő csoda az életében. De a kérdésem az, hogyan jutott a csodához? A kérdés az, hogy ez rendelkezésre áll bárki számára? Te megkaphatod? Én megkaphatom? Ezek a te kérdéseid. És meg fogod kapni rájuk a választ, hogy Igen és Ámen. Igen, úgy legyen.*

*Vendégem, Sandra Kennedy embereket képez ki, hogy maguk is csodákat cselekedhessenek. A csodák Istentől jönnek. De elmondok nektek egy titkot. Az emberek, akiket kiképzett, bementek kórházakba, és azt mondtad, volt ott most már kilenc agy-halott ember, imádkoztak értük, és azok meggyógyultak? Tudod, hogy mit jelent ez, kilenc ember, akik agy-halottak voltak, és most normálisak? Úgy értem, ez normális?*

**SANDRA:** Nos, én úgy gondolom, igen. A Biblia azt mondja, hogy ez normális.

***SID:*** *Nos, ha a Biblia ezt normálisnak hívja, te is annak hívod, akkor én is normálisnak fogom hívni, na és ti hogy vagytok ezzel…?*

**SANDRA**: Pontosan.

***SID:*** *Hetvenegyben az édesanyádnak órái voltak hátra az életéből.*

**SANDRA:** Igen, órái.

***SID:*** *Úgy volt, hogy még 24 óráig él, aztán meghal rákban. Mit tettél ekkor?*

**SANDRA:** Nos, éppen északon dolgoztam, és felhívtak. Hazarepültem, és útban hazafelé hallottam Isten szavát: „Mondd meg a mamádnak, hogy… és idézte az Úr imádságának az első részét: „Mi Atyánk, aki vagy a Mennyekben. Szenteltessék meg a te neved. Jöjjön el a Királyságod. Legyen meg a te akaratod, úgy a Földön, ahogy a Mennyben van. És mondd el neki, hogy a Mennyben nincsen betegség. Na most, Sid, én tudtam, hogy többet is jelent ez az imádság. Az én mamám egy jó öreg Déli Baptista volt. Engem is Déli Baptistának neveltek, és soha nem hallottam még senkitől ezt.

***SID:*** *Ekkor megértetted már az isteni gyógyítást?*

**SANDRA:** Nem igazán. Emlékszem, hogy az Úr beszélt hozzám, és olvastam a Bibliát. Vettem egy kis kék tollat, és aláhúztam mindent a Bibliámban, ami a gyógyulással volt kapcsolatos. Volt egy kék, érthetetlen Bibliám, mivel a gyógyulás mindenhol benne van Isten Igéjében. Szóval, hazajöttem, és ott ültem az Édesanyám mellett, kómában volt. Ő még azt sem tudta, hogy ott voltam. 24 óránál kevesebbet adtak neki az életben maradásra. Hoztam a székemet, mint egy engedelmes fiatal, és az ágya mellé tettem. Sid, ott ültem 5 órán keresztül.

***SID:*** *Nos, közületek hányan imádkoztak volna egy szeretett családtagért 5 órán keresztül? Hogy tudtál 5 órán át imádkozni?*

**SANDRA:** Hát, még imádságnak se nevezném ezt igazán. Csak folyamatosan idéztem azt, amit az Úr mondott: „Mi Atyánk, aki a Mennyekben vagy, szenteltessék meg a te neved, jöjjön el a Királyságod, legyen meg a te akaratod, úgy a Földön, ahogy a Mennyben van! És aztán azt mondtam: „Mama, a Mennyben nincs betegség.” 5 órán keresztül. Egy pillanatra sem álltam meg. „Mi Atyánk, ki vagy a Mennyekben, szenteltessék meg a te neved, jöjjön el a Királyságod, legyen meg a te akaratod, úgy a Földön, ahogy a Mennyben van.” A következő történt: hirtelen felébredt, és természetesen azt gondoltam, hogy nem tudom, hogyan tért magához, ez nem miattam volt. Az a gondolatom támadt, hogy kenjem meg olajjal. Soha életemben nem láttam még senkit, aki olajjal kent volna meg valakit. Mindenesetre elmentem, de nem volt olaj a házunkban egy csepp sem. De volt otthon egy kis Crisco (ami disznózsír).

***SID:*** *De Ő nem Crisco-t mondott neked. Ő olajat mondott.*

**SANDRA:** Hé, én egy jó déli lány vagyok. Volt egy kis Criscóm, egy dobozzal, nem egy kis üvegcsével, hanem egy nagy doboz disznózsír.

***SID:*** *Bekented vele?*

**SANDRA**: Fogtuk a húgommal, és rákentük az összeset, csak gondolj bele, Sid. Soha nem tettem ilyet azelőtt, soha nem láttam senkit, hogy ilyet tett volna, nem tudtam semmit az egészről. És ezt a gondolatot hallottam: „Kend meg őt olajjal!” Nem tudtam, hogy hol van ez az Igében, vagy hogy egyáltalán benne van a Bibliában. De elkezdtem megkenni őt. És azután jött a kérdés, hát hol kenjem meg? Nos, nem tudtam, hol kenjem meg. Úgyhogy elkezdtem ide is tenni, oda is tenni, és aztán mindenhova tettem. Ha egy egész kicsi használna, el tudod képzelni, mit tud tenni egy egész doboz?

***SID:*** *Nos, mi történt az édesanyáddal, aki be volt kenve „olajjal”, és akinek órái voltak már csak hátra, hogy aztán meghaljon rákban?*

**SANDRA:** Nos, mi tartottuk ott a székben. Sikerült kiültetni egy székbe, és mi tartottuk ott őt, mert tudod, azelőtt kómában volt, és nem volt ereje, hogy magától a székben üljön. És miután rátettük az olajat, már nem tudtuk ott tartani. Úgy értem, hogy Isten természetfelettien megérintette őt, Sid. És mondom neked, teljesen és tökéletesen meggyógyulva ugrott fel, és láttam a Georgiai Orvosi Egyetem feljegyzései között is megemlítve: Csoda, csoda!

***SID:*** *Nem tudtam, hogy betették az orvosi feljegyzések közé.*

**SANDRA:** Évekkel ezelőtt feljegyezték. De azt, hogy „csoda”, csak 25 évvel később írták rá.

***SID:*** *Dicsőség Istennek!*

*Sid Roth vagyok Sandra Kennedyvel. Volt az életében egy teremtő csoda, és ebből a teremtő csodából megtanulta, hogyan próbálja meg Istent. Mit értesz azon, hogy „megpróbálni Istent”?*

**SANDRA:** Azt értem alatta, hogy fogjuk szaván Istent, Sid. Olyan sok ember van, akik tudnak Istenről, de nem ismerik Istent, és nem tették helyre az elméjükben, hogy Isten nem ember, hogy hazudjon. És ha Ő megmondott valamit, azt meg is fogja tenni. Na most, ez egy folyamat volt nálam. Sok mindent tudunk Istenről, de egy kis időbe telik, míg felfogjuk, hogy Ő tényleg Isten. És én mindig azt mondtam: „Ha Isten Isten, akkor Ő meg tudja tenni. Ha Isten Isten, akkor ez így is van.” És így, ez a folyamat már gyermekkoromban elkezdődött az elmémben, így teológiai főiskolára mentem, ahol viszont azt tanították, hogy a jelek és a csodák korszaka elmúlt, és hasonló dolgokat… Tényleg erre lettem tanítva... De ott volt annak a valósága, hogy Istennek mindannak kell lennie, amit Ő magáról mond, és ha az Ő Igéje Ő maga, egy és ugyanaz, akkor én vehetem az Ő Szavát, és ha Ő megmondta, és én elhittem, akkor az meg fog történni olyan módon, ahogy Ő megmondta. Ezt nevezem Isten megpróbálásának. Az **Ézsaiás 41:21-ben azt mondja: „Hozzátok elém ügyeteket! Adjátok elő érveiteket!”** Más szavakkal: „Gyere és beszélj hozzám! Mondd el, hogy miért tegyem meg azt, amit kérsz tőlem.” Vegyük a gyógyulást, ez egy tökéletes példa. Ő azt mondta, hogy Jézus sebei árán én meggyógyultam. Azt mondja, hogy Ő már megtette. Azt mondta az Ő Igéjében, hogy meggyógyított. És hogyha én elhiszem és megragadom ezt az Igét, akkor vissza tudom hozzá vinni ezt az Igét. Az **Ézsaiás 55:11** azt mondja, hogy „**az Ő Igéje nem tér vissza hozzá dolgavégezetlenül.”** Ez azt jelenti, hogy Ő kimondta az Ő Szavát, kibocsátotta erre a Földre. Azután valakinek fel kell vennie és vissza kell vinnie Őhozzá. Szóval, én Isten megpróbálásának azt nevezem, amikor vesszük az Ő Szavát, és visszavisszük Hozzá: „Te azt mondtad az **1Péter 2:24-**ben, hogy **„Krisztus sebeiben meggyógyultam**!” Te mondtad az Igédben, hogy meggyógyítottál. Te mondtad, hogy már mindezt megtetted értem. Úgyhogy én a szavadon foglak.” És ez az Ő megpróbálása. Ilyenkor azt mondjuk, amit Ő. Azt mondjuk, hogy „Bízom benned. Veszem a Te Igédet, és tanulni fogok.” Mindenekelőtt tudnod kell, amit a Biblia mond. Meg kell értened Isten Igéjét. Bele kell ásnod magad az Igébe! Meg kell értened. De ez nemcsak a gyógyulás esetén van így. Na most, én emberek százait, ezreit láttam meggyógyulni az évek során, amikor Isten használt engem a gyógyító szolgálatban. De ami a legfontosabb, hogy látom, hogy az emberek veszik Isten Igéjét, és engedik, hogy ez az Ige valósággá váljon a számukra, és aztán veszik az Igét és azt mondják: „Ez az, amit te mondtál. Te nem hazudhatsz. **4Mózes 23:19 „Isten nem ember, hogy hazudjon”**, és feltartom ezt az Igét Isten elé és azt mondom: Elvárom, hogy megtedd azt, amit mondtál.”

***SID:*** *Tudod, fel kell tennem neked egy kérdést. Amikor megtörtént veled az a tragédia, hogy azt mondták, hogy a felső ajkad nem fog visszanőni, akkor Igéket tettél mindenhová. Ismered az Igéket. Akkor miért tetted mégis ezt?*

**SANDRA:** Azért, mert azáltal, hogy éveken keresztül foglalkoztam a gyógyulással, meggyőződésemmé vált, hogy minden alkalommal újra kell mindent kezdenünk, mert nem tartjuk az Igéket a szemeink előtt állandóan. A **Példabeszédek 4:21-22** azt mondja Isten Igéjéről:**„Tartsd a szemed előtt, vésd a szíved mélyébe szavaimat, mert életet adnak, ha megragadod őket, egészséget és gyógyulást egész testednek.”** Az idő legnagyobb részében ezt annak alapján tesszük meg, ahol éppen tartunk, amikor fizikai gyógyulásra van szükségünk. Ezért kell, hogy azok az Igék előtted legyenek, és meg tudd nézni azokat, máskülönben újra és újra fel kell lapoznod az Igéből…

***SID****: Na most, hogyan helyezted el ezeket magad körül, magyarázd ezt el! Ilyen méretűek voltak, mint ez a papír?*

**SANDRA**: Mindenféle méretűek voltak.

***SID:*** *És hova tetted őket?*

**SANDRA:** Mindenhová. De legelőször is, a tükrömre. A fürdőszobai tükörre tettem egyet, aztán a falra is egyet, a konyhába a pultokra, mindenhova. A legtöbbjüket én írtam, egyszerű kézírással. Elkészítettem ezeket a nagy jegyzeteket, és mindenhova kitettem őket, ahol járkáltam, hogy lássam őket, együtt egy olyan képpel, amin mosolyogtam. Hogy a látvány belém ivódjon, hogy vizualizálni tudjam.

***SID:*** *Oké. Meggyőztél, hogy te csodákban jártál és jársz. De meg tudja-e bárki tenni, aki újjászületett, hogy olyan csodákban járjon, mint te?*

**SANDRA**: Igen.

***SID****: A Gyülekezetednek van egy gyógyító központja. Mondd el, hogy mi történik ott az emberekkel?*

**SANDRA:** Nem tudnál olyan betegséget megnevezni, amit Isten ne gyógyítana meg, vagy amit ne láttunk volna, hogy meggyógyul. Nem tudnál ilyet megnevezni, Sid. Akármi legyen is az.

***SID:*** *Mi a helyzet a rákkal?*

**SANDRA:** A rák a lista tetején van.

***SID:*** *Mit értesz azalatt, hogy a tetején van?*

**SANDRA:** Azt, hogy százalékos arányban az a legtöbb.

***SID:*** *Kísérjük most el gyorsan őt a Duke Egyetemre vagy klinikára.*

**SANDRA:** Százalékos arányban rákból való gyógyulást többet látunk, mint bármi mást. És láttunk előrejönni embereket cukorbetegséggel, vese dialízissel, szívbetegséggel és szívátültetésre várakozókat.

***SID:*** *Kómásokat.*

**SANDRA:** Mostmár 9 embert láttunk eddig meggyógyulni, akik agy-halottak voltak. Plusz láttunk kézujjakat, lábfejeket, új testrészeket kinőni. Új testrészeket.

***SID:*** *Mondtál nekem valamit, ami fontos. Amikor bemész valakihez, aki agy-halott vagy kómában van, akkor a szellemükhöz beszélsz. Magyarázd el ezt!*

**SANDRA:** Igen. Nos, a Biblia azt mondja, hogy Isten a szellemek Atyja. Úgyhogy ne engedd, hogy a test győzzön! Az csak az a ház, amelyben élünk. Úgyhogy ne engedd, hogy a test irányítson! Azt értem ezalatt, hogy akármilyen utcában laksz is itt, nem a házad mondja meg, hogy mikor van szükség festésre, vagy bármi más munkára benne. Te vagy felelős azért a házért. Remélem, figyeltek. Úgyhogy a szellemi emberem ebben a testben lakik. Ez az én házam. Szóval, ha kómában lennél, úgy jönnék be, és úgy beszélnék hozzád, mintha nem lennél kómában. Közvetlenül a szellemi emberedhez beszélnék. Úgy értem, nincsenek korlátok. Úgy értem, egyenesen hozzád jönnék. Azt mondanám: „Hello, Sid. Hogy vagy? Szeretném, hogy tudd, azért jöttem, hogy elmondjam neked, hogy Jézus itt van, hogy meggyógyítson téged. Idézni fogom neked az Igét. Ez az, amit Ő már megtett.”

***SID:*** *Miért gondolod, hogy én ezt hallom, ha kómában vagyok?*

**SANDRA:** Mert ismerem a szellemi embert. A Biblia azt mondja, hogy te és én Isten képére lettünk teremtve, és Isten a szellemek Atyja, és mi három részből állunk: szellem, lélek és test.

***SID:*** *Mi történik, amikor hurrikánok jönnek a Gyülekezetedre?*

**SANDRA:** Beszélünk hozzájuk. Beszélünk az elemi erőkhöz. Ugyanaz, amit elmondtam, működni fog az időjárással kapcsolatban is. Működik, ha a munkádról van szó. Működik, ha a házasságodról vagy a gyermekeidről van szó. Működik egy olyan gazdasági rendszerben is, ahol minden szétesőben van. Ha az Igét veszed, működni fog. Újra csak járj el az Ige szerint, amíg az valósággá válik a számodra. Nem a fejedben kell, hogy benne legyen, hanem a szívedben. Ki kell, hogy jöjj a reményből! El kell, hogy juss a hitig! Az emberek Istenhez jönnek és reménykednek. Ki kell, hogy lépj hitben, és ezt úgy tudod megtenni, ha elmélkedsz Isten Igéjén. Úgy tudod magadévá tenni az Igét, ha gondolkodsz rajta. Igazából mit jelent ez? Hogy az Igét fel kell dolgoznod, meg kell emésztened! Arra nézek, hogy Ő elküldte az Igéjét, és meggyógyított engem. Mit jelent ez? Járj el az Ige szerint! Az Ő sebei árán én meggyógyultam.

***SID:*** *Két perced van arra, hogy olyan csodákért imádkozz, mint a pattogatott kukorica! Azokért az emberekért, akik éppen most néznek minket.*

**SANDRA:** Igen. Jézus nevében mondom most nektek, hogy csak annyit kell tennetek, hogy emlékezzetek, hogy nem ti vagytok azok, akik megpróbáljátok rávenni Jézust, hogy gyógyítson meg titeket. Ő már megtette ezt. Ő csak azt akarja, hogy valljátok meg a szátokkal, amit Ő megtett értetek. Így szabadul fel a hitetek. A szátokkal kezdjétek el mondani, hogy „Köszönöm, Uram, hogy meggyógyítottál.” Felejtsétek el a testeteket! A testetek majd lépést tart a szellemetekkel. Irányítsa a testeteket a szellemi emberetek! Ne engedjétek, hogy a test uralja a szellemet! Kezdjétek el mondani a testeteknek, hogy Isten mit tett érte, és kezdjetek el beszélni Jézus nevében! Köszönöm, Uram, hogy meggyógyultam Jézus nevében! Köszönöm Uram a helyreállítást a testemben! Köszönöm a vér erejét, ami keresztülfolyik rajtam! Köszönöm, hogy a te sebeid árán meggyógyultam! Parancsolok a Jézus nevében, ahogy a számnak is tettem, hogy elmozduljon, parancsolom a térdeimnek, hogy mozogjanak, a karjaimnak, hogy mozogjanak, vagy bármi más testrészemnek Jézus nevében. És aztán elkezdem dicsérni Őt, Sid! Dicsérem Őt, mert Ő nem ember, hogy hazudjon, mert Ő megtett mindent, amit megígért. Ő többet tett. Meg fogja ezt tenni érted is. Bárki számára működni fog, bármivel kapcsolatban, ha Istent Mesterré és Úrrá teszed a szituáció fölött.

***SID:*** *Nos, miközben beszéltél, a kenet olyan erős volt rajtad… Olyan emberek, akiknek ízületi gyulladás van az ujjaikban, és fáj, ha behajlítják az ujjaikat, parancsolok azoknak az ujjaknak, hogy rendeltetésszerűen működjenek a Jézus nevében! Hajlítsátok most be az ujjaitokat! És ha a hátatok fáj, akkor most hajoljatok, mozgassátok! Húsz másodperc, imádkozz rákosokért!*

**SANDRA**: Igen. Megátkozlak titeket rák és tumor, a Jézus nevében! Minden tumornak parancsolok, hogy zsugorodjon össze! Megparancsolom, hogy haljatok el! Megparancsolom, hogy essetek le! Láttam őket lehullani. Leestek a Jézus nevében és életet parancsolok a testeteknek a fejetek tetejétől a talpatokig Isten Igéjével, ami azt mondja, hogy az Ő sebei árán meggyógyultatok. És Isten azt mondja, hogy gyógyultak vagytok.aH

***SID:*** *Ámen!*